# Margairon

Margairon, foneticament [margej'ru], o Margueron$^,$ (Margueron en francés) es una comuna agenesa administrada per lo departament de Gironda de la region de Novèla Aquitània, ancianament d'Aquitània.

## Geografia

Dins lo borg, la RD 708, anciana RN 708, venguda de Senta Fe la Granda se devesís en RD 708 en direccion de Duràs e en RD 708E3 (en Òut e Garona, RD 19) en direccion de Miramont de Guiana.
Una partida deu borg es sus un luec nommat La Tuqueta (vistas en direccion de l'èst e deu nòrd).

### Perimètre deu territòri

Comunas confrontantas de Margairon :
| La Roquilha | Liguers | Monestièr (Dordonha) |
| Las Luèvias e Tomeiragas | | |
| Riucau | Vilanuèva de Duràs (Òut e Garona) | Lobés e Bernac (Òut e Garona) |

## Toponimia

Segon Dauzat e Rostaing, lo nom poiriá venir d'un nom d'òme gallés *Margaros, de *Margos, emb lo sufixe -onem (e un derivat de Margarita sembla exclús a lor idèa). Bénédicte Boyrie-Fénié, que cita una atestacion de 1326 (una sola), Marguerone (cappella de ~), evòca, sense certitud, lo latin marga, donc *marga + sufixe d'origina prelatina -ara + sufixe diminutiu latin -one.
Los toponimistas coneissián pas la fòrma orala. Lo nom es coneissut a Margairon, a Liguers, a Riucau e a Vilanuèva de Duràs (comunas tocantas) coma [margej'ru], a Landerroat (a 9 km), e a Savinhac de Duràs (a 10 km) coma [margej'rõ] (o [margej'rũn]; çò que de las mapas ancianas verifican$^,$. La grafia Marguerone de l'atestacion deu s'explicar, coma sovent, per la dificultat deus escribas medievaus a escriure los diftongues que lo latin coneissiá pas.
Se poiriá conjecturar un etime en *marg-, nom d'òme gallés *Margos o latin marga. I farriá ajustar un doble sufixe *ar-ionem : *Margarione(m > *Margairone. En rason de la natura deus sufixes, marga conven milhor qu'un nom d'òme. Logicament, emb una tala explicacion, la bona grafia seriá Margairon (e pas Margueiron) emb l'evolucion ai- pretonic > ei- generala dins lo lengadocian brageiragués.
Una autra possibilitat es fornida pr'aquò per Xavier Delamarre, que postula un morgo-riton-, de morga, morgia, morgonos, « frontièra » e ritu-, « ga, passatge d'un cors d'aiga, passatge », puèi que Margairon es a la frontièra dels Nitiobroges e dels Vasates (en realitat, dels Petrocores) e lo nom seriá estat reinterpretat sus lo modèle deu latin margarita, « pèrla ». L'evolucion entre l'etime e lo resultat seriá : *Morgo-riton- (emb sufixe) > *Marga-riton- > *Margaridon- > *Margarion- > *Margairon- > [margej'ru]; l'evolucion brageiraguesa -ga- > -ja- a pas jogat perqué lo nom èra enquèra en *Morgo- a son epòca de validitat. .

### Autres luecs dins la comuna

* Les Guillebaux (en francés). Prononciacion [lej gijəbaw], grafiat Los Guilhebaus o Les G- o Lei G-, estant que lo parlar confond los e las en les, prononciat [ləs], [ləz] e [lɛj]/[lej] segon lo contèxte)

## Administracion

Lista deus cònsols successius :
| Periòde | Periòde | Identitat | Etiqueta |
| 2020 | 2026 | Patrick Festal | |
| març 1989 | 2020 | Jean Allégret | UMP, puèi LR |
| junh 1965 | 1989 | Michel Laroque | RPR |
| | 1965 | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra deu canton de Senta Fe la Granda; es adara deu canton de Le Réolais et Les Bastides (en francés), donc Lo Reulés e las Bastidas.

## Demografia

modificar « persona »  v · d · m 
Evolucion demografica Populacion comunala actuala (2013): 350, totala: 401 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 500 | 580 | 550 | 537 | 502 | 524 | 497 | 499 | 493 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 462 | 480 | 523 | 455 | 458 | 437 | 400 | 354 | 407 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 404 | 401 | 420 | 400 | 402 | 407 | 395 | 401 | 363 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 385 | 361 | 360 | 397 | 380 | 398 | 404 | 405 | 404 414 |
| 2009 | 2010 |
| 401 411 | 385 393 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2019 la populacion èra de 393 abitants.

## Luecs e monuments

* La glèisa de Sent Martin (sègles XVI-XVII, monument istoric 1925).

## Nòtas

* 1 2 Bénédicte Boyrie-Fénié, Dictionnaire toponymique des communes, Gironde, ed. CAIRN e Institut Occitan, Pau, 2008, p. 209-210
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 435, a Margueray
* ↑ Guillaume Delisle, Carte du Bourdelois, du Périgord et des provinces voisines / par G. de l'Isle, 1714, http://gallica.bnf.fr/ark:/12148/btv1b59718791/f1.item.r=.zoom
* ↑ http://cassini.ehess.fr/cassini/fr/html/1_navigation.php#
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 356 e 201
* ↑ Basa Mérimée Notícia N°PA00083618, Ministèri francés de la Cultura.
* Portau de Guiana